                             højesterets dom
                          afsagt tirsdag den 22. januar 2013
sag 276/2010
(2. afdeling)
aarhus værft a/s under konkurs
(advokat claes wildfang)
mod
johnson controls denmark aps
(advokat lotte eskesen)
i tidligere instanser er afsagt dom af retten i århus den 23. november 2009 og af vestre
landsrets 14. afdeling den 14. juni 2010.
i pådømmelsen har deltaget fem dommere: per walsøe, poul søgaard, marianne højgaard
pedersen, henrik waaben og oliver talevski.
påstande
appellanten, aarhus værft a/s under konkurs, har påstået, at indstævnte, johnson controls
denmark aps, skal betale 200.000 kr. med procesrente fra den 19. september 2008, subsidi-
ært fra sagens anlæg.
johnson controls denmark aps har påstået stadfæstelse.
anbringender
parterne er enige om, at betalingen af 200.000 kr. den 13. juli 2007 til york marine aps, nu
johnson controls denmark aps, ikke i sig selv afgørende forringede værftets betalingsevne
som nævnt i konkurslovens § 67, stk. 1.
aarhus værft a/s under konkurs har imidlertid anført, at betaling af gæld til en lang række
kreditorer, som fandt sted i perioden fra den 12. til den 18. juli 2007, skal lægges sammen ved
                                                - 2 -
bedømmelsen af, om den nævnte betingelse (”afgørende har forringet skyldnerens betalings-
evne”) er opfyldt.
johnson controls denmark har bestridt, at der kan ske en sådan sammenlægning.
parterne har i øvrigt gentaget deres anbringender vedrørende spørgsmålet, om betalingen
fremtrådte som ordinær, og om konkursboet har lidt et tab, jf. konkurslovens § 75.
supplerende sagsfremstilling
det fremgår af kontoudskriften vedrørende driftskreditten hos dnb nor bank, at saldoen den
11. juli 2007 var negativ med 10.288.143 kr., og at der den 12. juli 2007 blev indsat
20.000.000 kr. på kontoen, hvorved gælden til banken blev afviklet, og saldoen blev positiv.
den 13. juli 2007, hvor betaling af de 200.000 kr. til york marine aps fandt sted, var saldoen
positiv med 5.295.212,12 kr. den 18. juli 2007 var saldoen negativ med 3.726.703,21 kr.
forklaringer
til brug for højesteret er der afgivet supplerende forklaring af peter ingemann larsen.
retsgrundlag
konkurslovens § 67, stk. 1, lyder således:
        ”betaling af gæld, der er foretaget senere end tre måneder før fristdagen, kan fordres
        omstødt, hvis betalingen er sket med usædvanlige betalingsmidler, før normal beta-
        lingstid eller med beløb, som afgørende har forringet skyldnerens betalingsevne, forud-
        sat at betalingen ikke under hensyn til omstændighederne fremtrådte som ordinær.”
bestemmelsen, der fik sin gældende formulering ved lov nr. 298 af 8. juni 1977, svarer stort
set til udkastet til § 66 i betænkning nr. 606/1971 om konkurs og tvangsakkord. i bemærknin-
gerne til § 66 (betænkningens side 151) hedder det bl.a.:
        ”som et nyt tredie tilfælde medtager udkastet betaling med beløb, som betydeligt har
        forringet skyldnerens betalingsevne. tilføjelsen hviler på det synspunkt, at en betaling
        af gæld kan være ekstraordinær og derfor typisk bestemt af et kendeligt ønske om at
        dække denne kreditor før det endelige sammenbrud ikke blot i kraft af betalingstiden og
        betalingsmidlets art, men også ved sit omfang set i forhold til skyldnerens situation. det
        betalte beløb må have været af en sådan størrelse, at det er umiddelbart klart også for
        udenforstående, at skyldnerens muligheder for at føre virksomheden videre i afgørende
                                               - 3 -
       grad er blevet forringet. beløbet må ses ikke blot i forhold til skyldnerens samlede ak-
       tivmasse, men også til hans likviditet. er en væsentlig del af aktiverne bundet i ikke let
       realisable værdier, vil virkningen på skyldnerens betalingsevne blive forholdsvis
       større.”
i bemærkningerne til lovforslaget (l 25, folketingstidende 1976-77, 2. samling, tillæg a,
spalte 388) hedder det bl.a.:
       ”til § 67.
       bestemmelsen svarer til betænkningsudkastets § 66.
       da en betaling for at kunne omstødes alene på grund af beløbets størrelse i forhold til
       skyldnerens situation må være af en sådan karakter, at det er umiddelbart klart, at
       skyldnerens muligheder for at videreføre virksomheden i afgørende grad er blevet for-
       ringet, jfr. betænkningen s. 151, er ordet “betydeligt” i udkastets formulering af lovtek-
       sten erstattet med “afgørende”.”
højesterets begrundelse og resultat
efter konkurslovens § 67, stk. 1, kan betaling af gæld, der er foretaget senere end tre måneder
før fristdagen, med beløb, som afgørende har forringet skyldnerens betalingsevne, kræves
omstødt, forudsat at betalingen ikke under hensyn til omstændighederne fremtrådte som ordi-
nær.
den 13. juli 2007 betalte aarhus værft a/s 200.000 kr. til york marine aps, nu johnson
controls denmark aps. aarhus værft blev den 3. oktober 2007 erklæret konkurs med frist-
dag den 20. september 2007. sagen angår også for højesteret, om aarhus værft a/s under
konkurs kan kræve betalingen af de nævnte 200.000 kr. omstødt efter konkurslovens § 67, stk.
1.
parterne er enige om, at betalingen af de 200.000 kr. ikke i sig selv afgørende forringede aar-
hus værfts betalingsevne som nævnt i konkurslovens § 67, stk. 1. konkursboet har imidlertid
anført, at den betaling af gæld til en lang række kreditorer, som fandt sted i perioden fra den
12. til den 18. juli 2007, skal lægges sammen ved bedømmelsen af, om den nævnte betingelse
(”afgørende har forringet skyldnerens betalingsevne”) er opfyldt. i denne periode betalte aar-
hus værft gæld for i alt ca. 13,4 mio. kr. johnson controls denmark har bestridt, at der kan
ske en sådan sammenlægning.
                                                - 4 -
det fremgår ikke af ordlyden af konkurslovens § 67, stk. 1, eller af bestemmelsens forarbej-
der, at betaling af gæld til forskellige kreditorer kan lægges sammen ved bedømmelsen af, om
betingelsen ”afgørende har forringet skyldnerens betalingsevne” er opfyldt.
det vil efter højesterets opfattelse være bedst stemmende med forarbejderne til konkurslo-
vens § 67, at der som udgangspunkt ikke kan ske en sådan sammenlægning. det fremgår såle-
des af forarbejderne, at den nævnte omstødelsesbetingelse hviler på det synspunkt, at en beta-
ling af gæld kan være ekstraordinær ved sit omfang set i forhold til skyldnerens situation og
typisk bestemt af et kendeligt ønske om at dække denne kreditor før det endelige sammen-
brud. det fremgår endvidere af forarbejderne, at det betalte beløb må have været af en sådan
størrelse, at det er umiddelbart klart også for udenforstående, at skyldnerens muligheder for at
føre virksomheden videre i afgørende grad er blevet forringet. disse bemærkninger må forstås
således, at det ikke er meningen, at betaling af gæld til forskellige kreditorer i almindelighed
kan sammenlægges.
højesteret finder på den anførte baggrund, at betaling af gæld til forskellige kreditorer som
udgangspunkt ikke kan lægges sammen ved bedømmelsen af, om betingelsen ”afgørende har
forringet skyldnerens betalingsevne” i konkurslovens § 67, stk. 1, er opfyldt. dette udgangs-
punkt kan kun fraviges i ganske særlige tilfælde. det vil f.eks. kunne være tilfældet ved be-
talinger til forskellige kreditorer, som indgår i et økonomisk interessefællesskab.
i den foreliggende sag er der ikke sådanne særlige omstændigheder, at der er grundlag for at
fravige det nævnte udgangspunkt.
højesteret stadfæster herefter landsrettens dom.
ved fastsættelse af sagsomkostninger for byret, landsret og højesteret er der taget hensyn til
sagens værdi og karakter samt arbejdets omfang.
                                       thi kendes for ret:
landsrettens dom stadfæstes.
                                            - 5 -
i sagsomkostninger for byret, landsret og højesteret skal aarhus værft a/s under konkurs
inden 14 dage efter denne højesteretsdoms afsigelse betale 135.000 kr. til johnson controls
denmark aps. sagsomkostningsbeløbet forrentes efter rentelovens § 8 a.
